

VLADA REPUBLIKE HRVATSKE

 Zagreb, 2. travnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta  |

|  |  |
| --- | --- |
| **Predmet:** | Prijedlog odluke o usvajanju Izmjena i dopune Programa "Mikro i mali zajmovi za ruralni razvoj"  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (Narodne novine, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj \_\_\_\_\_\_\_\_\_\_ godine donijela

**O D L U K U**

**o usvajanju Izmjena i dopune Programa "Mikro i mali zajmovi za ruralni razvoj"**

**I.**

Usvajaju se Izmjene i dopuna Programa "Mikro i mali zajmovi za ruralni razvoj" (Narodne novine, br. 57/18).

Izmjene i dopuna Programa iz stavka 1. ove točke sastavni su dio ove Odluke.

**II.**

Ovlašćuje se i zadužuje Upravni odbor Hrvatske agencije za malo gospodarstvo, inovacije i investicije da u okviru ciljeva i uvjeta utvrđenih Programom iz točke I. ove Odluke samostalno donosi odluku o usvajanju proizvoda (financijskih instrumenata) te druge odluke koje su nužne za provedbu usvojenih proizvoda (financijskih instrumenata).

**III.**

Zahtjevi prema Programu iz točke I. ove Odluke zaprimljeni do dana usvajanja Izmjena i dopune programa, obradit će se po uvjetima iz Programa koji su bili na snazi na dan njihova zaprimanja.

**IV.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

PREDSJEDNIK

**mr. sc. Andrej Plenković**

**Izmjene i dopuna**

**Programa "Mikro i mali zajmovi za ruralni razvoj"**

U Programu "Mikro i mali zajmovi za ruralni razvoj" (Narodne novine, br. 57/18), u uvodnom dijelu, iza riječi:“ HAMAG-BICRO-a“ dodaju se riječi: „te sa svim Izmjenama i dopunama sporazuma“.

U točki 1. iza riječi:“kapital“ stavlja se točka, a riječi:“povezan s aktivnostima razvoja ili proširenja koje su slične (i povezane s) ulaganjem u osnovna sredstva.“ brišu se.

Točka 2. mijenja se i glasi:

2.UVJETI DEFINIRANI PROGRAMOM

|  |  |  |  |
| --- | --- | --- | --- |
| Značajka/Proizvod (financijski instrument) | Mali zajam za ruralni razvoj | Mikro zajam za ruralni razvoj | Mikro zajam za obrtna sredstva za ruralni razvoj |
| Ciljana skupina | Mikro, mali i srednji subjekti malog gospodarstva, a prema uvjetima propisanim mjerama PRR-a prihvatljivim za financiranje iz ovog instrumenta | Mikro i mali subjekti malog gospodarstva, a prema uvjetima propisanim mjerama PRR-a prihvatljivim za financiranje iz ovog instrumenta | Mikro i mali subjekti malog gospodarstva, a prema uvjetima propisanim mjerama PRR-a prihvatljivim za financiranje iz ovog instrumenta |
| Iznos zajma | Od 25.000,01 eura do 50.000 eura u kunskoj protuvrijednosti po srednjem tečaju HNB-a na dan podnošenja zahtjeva | Od 1.000 eura do 25.000 eura u kunskoj protuvrijednosti po srednjem tečaju HNB-a na dan podnošenja zahtjeva | Od 1.000 eura do 25.000 eura u kunskoj protuvrijednosti po srednjem tečaju HNB-a na dan podnošenja zahtjeva |
| Namjena zajma | osnovna sredstvaobrtna sredstva do max 30% iznosa zajma | osnovna sredstvaobrtna sredstva do max 30% iznosa zajma | obrtna sredstva  |
| Minimalni rok otplate | 12 mjeseci | 12 mjeseci | 12 mjeseci |
| Maksimalni rok otplate | 10 godina | 5 godina | 3 godine |
| Kamatna stopa | 0,1% i 0,25%, ovisno o razvijenosti JLS ulaganja | 0,1% i 0,25%, ovisno o razvijenosti JLS ulaganja | 0,5%  |
| Naknada za obradu zahtjeva | 0% | 0% | 0% |
| Poček | do 12 mjeseci ukoliko je otplata minimalno 2 godine | do 12 mjeseci ukoliko je otplata minimalno 2 godine | do 12 mjeseci ukoliko je otplata minimalno 2 godine |
| Instrumenti osiguranja | Zadužnice, ostali instrumenti osiguranja prema procjeni rizika | Zadužnice, ostali instrumenti osiguranja prema procjeni rizika | Zadužnice, ostali instrumenti osiguranja prema procjeni rizika |

**OBRAZLOŽENJE**

Sukladno Zaključku Vlade Republike Hrvatske od 17. ožujka 2020. godine kojim se nadležna tijela zadužuju za provedbu svih aktivnosti za primjenu mjera za pomoć gospodarstvu predlažu se Izmjene i dopuna Programa "Mikro i mali zajmovi za ruralni razvoj" kao mjere za pomoć gospodarstvu Republike Hrvatske uslijed epidemije koronavirusa koje će biti implementirane u najkraćem mogućem roku.

Temeljem članka 9. stavka 1. Zakona o poticanju razvoja malog gospodarstva („Narodne novine“, br. 29/02, 63/07, 53/12, 56/13 i 121/16) Vlada Republike Hrvatske, na prijedlog Ministarstva gospodarstva, poduzetništva i obrta, utvrđuje kriterije i uvjete za davanje jamstava za kredite.

Riječ je o osiguravanju povoljnijih kamatnih stopa koje se za mikro i male zajmove za ruralni razvoj sa 0,5 – 1,0% smanjuju na 0,1% - 0,25%. Nadalje, uvodi se novi proizvod - Mikro zajam za obrtna sredstva za ruralni razvoj s kamatnom stopom od 0,5%.